**Aiškinamasis raštas**

**PRIE SAVIVALDYBĖS TARYBOS SPRENDIMO projekto „DĖL ATSTOVO DELEGAVIMO Į valstybės įmonės KLAIPĖDOS VALSTYBINIO JŪRŲ UOSTO direkcijos valdybą”**

1. **Sprendimo projekto esmė, tikslai ir uždaviniai.**

Deleguoti Lietuvos Respublikos Susisiekimo ministerijai Klaipėdos miesto savivaldybės administracijos Finansų ir turto departamento Turto skyriaus vedėją Edvardą Simokaitį į valstybės įmonės Klaipėdos valstybinio jūrų uosto direkcijos valdybą.

**2. Projekto rengimo priežastys ir kuo remiantis parengtas sprendimo projektas.**

*Projekto rengimo priežastys*

Klaipėdos miesto savivaldybė gavo Lietuvos Respublikos Susisiekimo ministerijos
2019 m. balandžio 9 d. raštą Nr. (4.24E)-R2-942 „Dėl Klaipėdos miesto savivaldybės atstovo į valstybės įmonės Klaipėdos valstybinio jūrų uosto direkcijos valdybos narius kandidatūros“, kuriuo informuojama, kad iš valstybės įmonės Klaipėdos valstybinio jūrų uosto direkcijos valdybos buvo atšauktas valdybos narys, esantis Klaipėdos miesto savivaldybės administracijos Urbanistinės plėtros departamento direktorius Kastytis Macijauskas, ir prašoma vietoje jo pateikti kito Klaipėdos miesto savivaldybės atstovo – valstybės tarnautojo – kandidatūrą į valstybės įmonės Klaipėdos valstybinio jūrų uosto direkcijos valdybos narius.

*Teisinis reglamentavimas*

Lietuvos Respublikos vietos savivaldos įstatymo 16 straipsnio 4 dalimi Savivaldybės tarybai priskirta kompetencija sprendimų dėl teisės aktuose nustatytų papildomų įgaliojimų vykdymo priėmimo iniciatyvos, neperžengiant nustatytų įgaliojimų.

Lietuvos Respublikos valstybės ir savivaldybės įmonių įstatymo 10 straipsnio 2 dalies 1 punktas nustato, kad valstybės įmonės valdybos nariais turi būti skiriami valstybės tarnautojai, 4 dalis įtvirtina, kad valdybos nariu gali būti tik toks fizinis asmuo, kuris atitinka visus bendruosius reikalavimus (turi aukštąjį universitetinį ar jam prilygintą išsilavinimą; yra nepriekaištingos reputacijos; nesusijęs su kitais juridiniais asmenimis ryšiais, dėl kurių galėtų kilti interesų konfliktas).

Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo (toliau – Aprašas), patvirtinto Lietuvos Respublikos Vyriausybės 2015 m. birželio 17 d. nutarimu Nr. 631 „Dėl Kandidatų į valstybės įmonės ar savivaldybės įmonės valdybą ir kandidatų į valstybės ar savivaldybės valdomos bendrovės visuotinio akcininkų susirinkimo renkamą kolegialų priežiūros ar valdymo organą atrankos aprašo patvirtinimo“ 5 punktas nustato, kad valstybei ar savivaldybei atstovaujančios institucijos įgaliojimu valstybės tarnautojas į valstybės ar savivaldybės valdomos įmonės kolegialų organą turi būti skiriamas (renkamas) laikantis tik Aprašo 7 ir 8 punktuose nustatytų reikalavimų ir įvertinus valstybės tarnautojo gebėjimus, dalykines ir asmenines savybes, motyvaciją, profesinę ir (ar) darbo patirtį.

**3. Kokių rezultatų laukiama.**

Įvykdytas Lietuvos Respublikos Susisiekimo ministerijos prašymas deleguoti Klaipėdos miesto Savivaldybės atstovą į valstybės įmonės Klaipėdos valstybinio jūrų uosto direkcijos valdybos narius.

**4. Sprendimo projekto rengimo metu gauti specialistų vertinimai.**

Negauta.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nėra.

 **6. Lėšų poreikis sprendimo įgyvendinimui.**

Sprendimo įgyvendinimui papildomų lėšų nereikia.

**7. Galimos teigiamos ar neigiamos sprendimo priėmimo pasekmės.**

Įvykdytas Lietuvos Respublikos Susisiekimo ministerijos prašymas deleguoti Klaipėdos miesto Savivaldybės atstovą į valstybės įmonės Klaipėdos valstybinio jūrų uosto direkcijos valdybos narius.

PRIDEDAMA: Lietuvos Respublikos Susisiekimo ministerijos
2019 m. balandžio 9 d. raštą Nr. (4.24E)-R2-942 „Dėl Klaipėdos miesto savivaldybės atstovo į valstybės įmonės Klaipėdos valstybinio jūrų uosto direkcijos valdybos narius kandidatūros“, 1 lapas.

Turto skyriaus vedėjas Edvardas Simokaitis